এবার ‘বিইং হিউম্যান’এর গয়নায় সাজার সুযোগ পাবেন সকলে। ‘বজরঙ্গি ভাইজান’এর পেনডেন্ট বিপুল জনপ্রিয়তা পাওয়ার পর সলমন বুঝতে পারেন, গয়নার কদর সাধারণ মানুষের মধ্যে কতটা। তারই ফল এই সিদ্ধান্ত। কালেকশনের দু’টি ভাগ রয়েছে। একটু কম দামের গয়নার পাশাপাশি থাকবে সোনা, হিরে আর ব্ল্যাক ডায়মন্ডের দামি গয়না। দেশ জুড়ে বিভিন্ন স্টোরে পাওয়া যাবে ‘বিইং হিউম্যান’এর গয়না। 

ডেয়ারি প্রডাক্ট বাদ দিলেন নিধি
টাইগার শ্রফের সঙ্গে ‘মুন্না মাইকেল’ ছবিতে অভিনয় করবেন নিধি অগ্রবাল। চেহারা ঠিক রাখতে সব রকম ডেয়ারি প্রডাক্ট খাওয়া বন্ধ করে দিয়েছেন তিনি। তার বদলে ক্যালশিয়ামে ভরপুর অন্যান্য জিনিস খাবেন। এক বছর এই ডায়েট মেনে চলবেন তিনি। সঙ্গে নাচ আর ওয়ার্কআউট তো রয়েছেই!